Exqrch/javanese-Komodo-pixelgpt huggingface dataset:
Sandakara wiwitanipun dipungadhahi déning Mangkunagaran, ananing salajengipun pabrik gendhis kasebut dipuntindakaken dening pamaréntah ugi dados BUMN ing ngandhapipun PTP Nusantara IX PG Tasikmadu
Lajeng wonten ing taun 2006 wwewangunan kasebut dipundadosaken papan pariwisata
Wisata Sandakara nyaosaken wewangunan pabrik gendhis ingkang taksih lumampah ngantos samenika ugi nyaosaken kathah pakèt wisata ingkang saged dipunlampahaken para wisatawan
Sandakara inggih menika asmanipun dhusun ingkang kapundhut saking kalih nama, Kyai Sanda saha Kyai Kara
Kekalih kyai kasebut prang tandhing dangunipun 40 dinten saha 40 dalu kanggé ngantukaken Tumenggung Jaya Lalana ingkang badhe dipundadosaken wiwaha
Amargi sami kiyatipun, prang tandhing menika boten wonten ingkang awon, lajeng cariyos kasebut dipundadosaken namaning tlatah Sandakara
Sasampunipun angsal kathah pamedal saking Pabrik Gendhis Calamadu, mangka KGPAA Mangkunagara IV gadhah pepénginan kangge winangun pabrik gendhis kaping kalih, inggih menika Pabrik Gendhis Tasikmadu
Pabrik menika kawangun wonten ing Dhusun Sandakara, Dhistrik Karang Anyar
Pasitèn menika wonten ing kilènipun lèrèng Redi Lawu
Wewengkon Mangkunegaran ngewrat pusering pamaréntahan ingkang mapan wonten ing Kutha Surakarta bagéan lèr saha laladan padhusunan ingkang mapan wonten kidul saha wétanipun Sala
Samenika wewengkon wonten ing kidul Sala mlebet wonten ing wewengkon Kabupatèn Wanagiri
Sawetawis wewengkon wonten sisih wétan mlebet wewengkonipun Kabupatèn Karanganyar
Adhedhasar kawontenaning Pabrik Gendhis Tasikmadu inggih menika amargi kaping setunggal, gendhis inggih menika produk èkspor ingkang taksih misuwur wonten ing peken lebet nagari ugi peken internasional
Kaping kalih, tetaneman rosan sampun limrah dipuntanem wonten ing kathah padunungan wonten ing Surakarta, kalebet Mangkunagaran ingkang dipuntindakaken déning para panyéwa sitèn bangsa Kilèn
Kaping tiga, sumber-sumber pamedaling praja kanthi tradhisional lumantar paos saha paséwan sitèn karaos boten cekap
Kajawi katiga dhedhasa menika, wonten dhedhasar sanèsipun inggih menika amargi kawigatosaning trah Mangkunagaran kangge nedahaken menawi Mangkunagaran saged katingal langkung saé wonten ing babagan ékonomi kaliyan katiga Praja Kejawèn sanèsipun, inggih menika Kasunanan, Kasultanan, saha Pakualaman
Upaya menika dipundadosaken minangka kalajengan upaya sanèsipun, kados ta kawontenaning korps militèr kanthi nama Légiun Mangkunagaran, saha politik laki rabi kaliyan kaluwarga Kasunanan
Pasèlèhan séla kapisan wewangunaning pabrik gendhis dipunlampahaken wonten ing tanggal 11 Juni 1871
Wewangunan dipunrampungaken wonten ing taun 1874
Nama pabrik gendhis menika Tasikmadu, dipunpundhut saking tembung tasik ingkang artosipun seganten saha madu ingkang artosipun gendhis
Pangajeng-ajeng saking KGPAA Mangkunagara IV supados pamedal saking pabrik gendhis menika saged limpah méwah kados segantening madu
Kados Pabrik Gendhis Calamadu, pangalolaning Pabrik Gendhis Tasikmadu wonten ing ngandhapipun KGPAA Mangkunagara IV
Wiwitanipun kagiyatan produksi Pabrik Gendhis Tasikmadu kalampahan nalika pamedalipun pakebonan kopi Mangkunagaran kirang medalaken kanohan
Salampahipun kathahing panyuwunan gendhis ingkang kedah dipun-produksi, mangka manajemen pabrik nglampahaken sekaitan kaliyan "Nederlandsche Handle Maatschappij" (Serikat Dagang Walanda) wonten ing Semawis kangge ngantukaken pawitan
Tetaneman rosan minangka bahan utama gendhis dipunantukaken saking Dhistrik Karang Anyar, Matesih saha wewengkon sanès.
Sandakara mawi antaranipun kaliyan Alun-alun Karanganyar boten tebih
Menawi migunakaken titihan umum utawi titihan piyambak, namung pitu menit kemawon saged dugi dhateng Sandakara
Menawi tedhak saking Alun-alun Karanganyar, wisatawan saged mlampah dhumateng Margi Kolonèl Sugiana
Lajeng mlampah dhumateng Margi Jènderal Gatot Subrata paosipun 1,7 kilomèter
Boten dangu malih para wisatawan saged dumugi wonten Sandakara
Wonten ing Sandakara sampun cumawis kathah wahana ingkang saged dipun-ginakaken dening para wisatawan, kados ta kora-kora, bianglala, kumèdi putar, flying fox, panjat bambing, saha sanès-sanèsipun
Wonten ing Sandakara ugi wonten waterboom utawi kolam langin
Menawi sampun sayah, para wisatawan saged lenggah wonten gazébo ingkang sidhum, ngungkumaken samparan wonten kolam terapi ulam, dhahar wonten aréa food court, utawi lelenggahan wonten ing celaking toya mancur
Wahana ingkang langkung wigatos wonten Sandakara inggih menika kawontenanipun lori ingkang wonten ing ngrika
Wonten 9 lokomotif ingkang taksih dipun-ginakaken wonten ing Pabrik Gendhis Tasikmadu
Lokomotif menika dipunbagé kangge kapreluan pariwisata saha kapreluan sarana kangge biyantu produksi gendhis wonten pabrik
Lokomotif kanthi nomor seri TM 1 saha nomor 3 ingkang dipun-ginakaken kangge kapreluan pariwisata wonten Musiyum saha Objek Wisata Sandakara
Sandakara dipunbikak saben dinten, menawi dinten Senèn ngantos Jumuwah dipunbikak saking jam 8 énjing ngantos jam 3 sonten, ananging menawi dinten Setu ngantos Minggu dipunbikak ngantos jam 5 sonten
Reginipun tikèt menawi badhe mlebet dhateng Sandakara inggih menika 20.000 rupiyah saben tiyang, ugi menawi badhe nitih lori pariwisata kedah mbayar 15.000 rupiyah saben tiyang
Wonten ing Sandakara ugi sampun cumawis kathah fasilitas saha wahana inggih menika:
Pinus Becici Pinus Becici utawa Puncak Becici yaiku salah sijining panggon wisata ing Desa Muntuk, Kacamatan Dlingo, Kabupatèn Bantul
Pinus Becici dikelola dening Resort Pengelolaan Hutan Mangunan (RPH Mangunan)
Pinus Becici iku salah sijingin panggon wisata andalan Kabupatèn Bantul
Panggon iki awujud hutan pinus sing duwe luas yaiku 4,4 hektar
Pinus Becici manggon ing ketinggian 380 meter
Panggon iki dadi kesohor amarga kunjungan saking mantan Présidhèn Amerika Serikat, Barack Obama, ing taun 2017
Pinus Becici dadi bagian saking Blok Mangunan
Ing Blok Mangunan, sak liane Pinus Becici, uga ana panggon wisata liane, kaya Kebun Woh Mangunan, Jurang Tambelan, lan Wisata Sewu Watu Songgo Langit
Pinus Becici manggon ing panggon sing strategis, panggon iki diliwati dening Dalan Yogyakarta-Wonosari
Ing njero Pinus Becici ana dalan setapak sing duwe lebar 1 nganti 1,5 meter sing digawe saka watu kanggo penghubung panggon selfie siji karo seng liane
Sak liane iku, uga ana warung lan kios sing dodolan panganan lan maneka warna suvenir kanggo wisatawan sing marani Pinus Becici
Warung lan kios iki diurus dening masyarakat setempat ing Pinus Becici
Jeneng Becici kamot saking ukara "ambeg" sing duwe arti yaiku menengake awak lan suci
Ing puncak bukit enten petilasan larenipun pangadeg Desa Muntuk
Nanging sairing owahing jaman, panggon iki dadi panggon kanggo ngingu wedhus dening masyarakat Desa Muntuk
Sak liane iku, wit pinus ing Hutan Pinus Becici uga dimanfaatke getahe kanggo bahan "terpentin"
Ing taun 2015 Hutan Pinus Becici uga dibuka dadi panggon wisata
Hutan Pinus Becici saya kesohor amarga kunjungan saking Barack Obama ing taun 2017
Maneka warna kegiyatan isa dilakoni dening wisatawan ing Pinus Becici, kaya kemah lan outbond ing Pinus Becici
Pangurus Pinus Becici nawarake paket outbond sing isa dipilih wisatawan
Wisatawan isa ngerasake hawa sejuk Pinus Becici nalika outbond lan kemah lan nyawang pemandangan Bantul saking gardu pandang seng wes dicepaki karo pangurus Pinus Becici
Sak liane iku, Pinus Becici uga isa kanggo acara pikinik keluarga lan fasilitas kanggo piknik keluarga, kaya warung-warung kanggo dhahar lan aula kanggo kumpul-kumpul keluarga
Ing Pinus Becici uga isa ngadake foto pre-wedding kanggo wong seng arep rabi
Pangurus Pinus Nawarake pake foto pre-wedding sing isa dipilih wisatawan seng arep milih foto pre-wedding nganggo Pinus Becici sing dadi latar fotone
Ing Pinus Becici uga ana jeep wisata sing disediake karo komunitas Dlingo Adventures Community (DAC), wisatawan isa milih paket wisata jeep wisata miturut rute wisata sing dituju
Pangurus Pinus Becici uga nggawe panggung ing tepian tebing kanggo panggon selfie, pentas hiburan, lan kanggo nyawang pemandangan ing sekitar Pinus Becici.
Jaringan area lokal Jaringan area lokal utawa jaringan area lokal ( Inggris: local area network, LAN ) yaiku jaringan komputer kang ngubungaké komputer ing wewengkon kang winates kayata omah, sekolah, laboratorium, kampus universitas, utawa gedung perkantoran
Ing kontras, Wide Area Network (WAN) ora mung nutupi jarak geografis sing luwih gedhe, nanging uga umume nglibatake sirkuit telekomunikasi sing disewakake
Ethernet lan Wi-Fi minangka 2 teknologi sing paling umum digunakake kanggo jaringan area lokal
Teknologi jaringan historis kalebu ARCNET, Token ring, lan AppleTalk .
Musiyum Bukuran Musiyum Bukuran utawa Musiyum Manungsa Purwa Sangiran (Klaster Bukuran) dumunung ing Desa Bukuran, Kalijambe, Kabupaten Sragen, Jawa Tengah
Jarak saka pusat kutha Solo menyang musiyum kira-kira kanthi wektu 40-50 menit
Musiyum Bukuran gadhah konsep pendhidhikan ingkang nyuguhaken informasi babagan pagesangan manungsa purbakala
Musiyum Bukuran punika kalebet Musiyum Manungsa Purwa Sangiran ingkang kaperang gugus (klaster)
Sawetara gugusanne yaiku gugusan Krikilan, gugusan Dayu, gugusan Ngebung, gugusan Musiyum Manyarejo lan gugusan Bukuran iku dhewe
Musiyum Bukuran diresmikake dening Wakil Presiden Boediono tanggal 19 Oktober 2014 bebarengan karo kluster musiyum liyane
Museum iki beroperasi wiwit tanggal peresmian lan dikelola dening Musiyum Manungsa Purwa Sangiran
Musiyum Bukuran buka saben Selasa-Minggu jam 08.00-16.00 WIB
Sauntara kuwi, dina Senin, museum kasebut ora beroperasi utawa ora buka
Kanggo pengunjung sing arep mlebu museum mung kudu mbayar tiket Rp
Kejaba iku, ana biaya parkir tambahan wiwit saka Rp
2.000 gumantung saka jinis kendaraan
Musiyum Bukuran uga dilengkapi sarana ingkang wonten ing jero musiyum ya iku, kamar mandhi, mushola, parkiran lan sarana pendukung liyane
Musiyum Bukuran nduweni gangsal ruang pameran kang duweni macem-macem topik lan dilengkapi papan informasi
Umume isi Musiyum Bukuran iki nyedhiyakake informasi babagan panemuan fosil jinis Homo erectus kuna saka Sangiran
Nalika ngunjungi Musiyum Bukuran, pengunjung bakal disuguhake koleksi pameran diorama rekonstruksi telung jinis Homo erectus sing ditemokake ing pulo Jawa
Ing perangan kapisan iki, pengunjung uga bisa ngerteni informasi ngenani flora lan fauna kang disuguhake kanthi audio-visual
Kejaba iku uga dilengkapi panjelasan ilmiah babagan klasifikasi makhluk urip lan penyebab keragaman makhluk urip saiki
Pengunjung uga bisa sinau babagan teori evolusi manungsa ing bagean iki
Sauntara kuwi, ing lantai ngisor Musiyum Bukuran, pengunjung bakal nemokake replika bukti fosil manungsa purba sing biyen ana
Musiyum Bukuran iki uga nampilake fosil manungsa kuna saka macem-macem negara
Ing musiyum iki pengunjung uga bisa nemokake watara 12 replika fosil manungsa purba sing dipajang
Seko gambar replika iki, pengunjung bisa ngerteni lan mbandhingake tahapan perkembangan fisik manungsa
Kajaba iku, isih ana macem-macem informasi menarik liyane sing ditampilake ing Musiyum Bukuran.
Tugu Ngejaman Tugu Ngejaman (rumiyin naminipun "stadsklok" utawi "jam kota") utawi wayah titiyoni inggih punika tetenger wekdal ingkang mapan wonten ing ngajeng "Geréja Protestan di Indonesia bagian Barat (GPIB") Marga Mulya Yogyakarta, peneripun ing margi Marga Mulya, Kalurahan Ngupasan, Kamantrèn Gandamanan, Kitha Ngayogyakarta, Propinsi Daerah Istimewa Yogyakarta (DIY)
Tugu jam kasebat dipun yasa kanggé persembahan saking bebrayan Walandi dhateng pamaréntah kolonial Hindia Walandi ingkang gadhah kuwaos wangsul ing Jawi wonten ing wiwiting abad kaping 19, sasampunipun sadèrèngipun dipunkuwaosi déning pamaréntah Inggris udakawis warsa 1811–1816
Adhedhasar cathetan saking Balai Palestantunan Cagar Budaya (BPCB) Ngayogyakarta, Tugu Ngejaman kasebat dipun yasa wonten ing warsa 1916 dados persembahan saking bebrayan Walandi dhateng pamaréntah kolonial Hindia Walandi ingkang gadhah kuwaos wangsul wonten ing Kawi ing wiwiting abad kaping 19."" Sapérangan masyarakat Ngayogyakarta mastani jam punika wayah titiyoni
Wayah gadhah artos "wekdal", ugi dipunsebat wanci, déné titiyoni gadhah makna "mangsa"
Tembung titiyoni mèmper kaliyan tembung titisoni lebeting kamus Basa Kawi artosipun sirep, ingkang gadhah artos "tilem"
Bangunan punika madeg saking kalih pérangan, inggih punika alas awujud pesagi lan setunggaling tabuh awujud bunder ingkang wonten ing inggilipun
Alas tabuh puniku nggadhahi inggil sawetawis 1,5 mèter saking praèn margi kaliyan nggadhahi diameter tabuh ukuran 45 sèntimèter
Dom tabuh punika piyambak gerak kaliyan sistem pegas ingkang kedah diuter saben wekdal tinamtu
Bab puniki lah ingkang damel wargi ing sawetawis tabuh kasebat gantosan anggènipun muter pegas tabuh supados tetep gerak kanggé kewigatosan umum
Bangunan puniku dipuntetepaken dados tilaran budaya nglangkungi serat keputusan Wali Kutha (kepwal) Nomer 297 warsa 2019 Babagan Daftar Tilaran Budaya Laladan
Penetapan kasebat rumujuk dhateng Perda DIY Nomer 6 warsa 2012 Babagan Palestantunan Tilaran Budaya lan Cagar Budaya.
Gerdhu Lemahrubuh Gerdhu Lemahrubuh yaiku papan wisata kang dununge ana ing Dusun Lemah Rubuh, Dukuh II, Desa Selopamioro, Kapanéwon Imogiri, Kabupaten Bantul, Propinsi Daérah Istiméwa Yogyakarta
Jarak saka pusat Yogyakarta menyang Lemah Rubuh watara 20 kilometer
Gerdhu Lemahrubuh nyuguhake konsep wisata alam arupa kali sing dibarengi kawasan perbukitan ijo
Akeh pengunjung sing teka ing papan iki kanggo njupuk foto sinambi menikmati pemandangan alam
Daya tarik papan iki yaiku ana kandhang gedhe utawa "gazebo" ing pinggir kali
Kandhang iki nduweni fungsi minangka gerdhu pandang, sing unik saka kandhang iki yaiku duweni maneka werna, didominasi werna padhang ya iku, warna abang, kuning lan biru
Kajaba kui, kandhang gedhe warna-warni iki wujude bunder nganggo dhasaran kayu
Panggonan iki kerep didadekake papan njupuk gambar dening para pengunjung
Akses menyang lokasi Lemahrubuh cukup gampang amarga wis bisa dideteksi aplikasi Google Map
Kajaba iku, pengunjung bisa lelungan menyang lokasi nggunakake kendaraan roda loro lan papat
Lokasi Lemahrubuh uga ora adoh saka obyek wisata Embun Langensari, mung 25 KM kanthi perjalanan kira-kira 45 menit
Rute sing ditempuh menyang Lemahrubuh bisa liwat Jl
Imogiri Timur utawa Jl
Imogoro Kulon nalika budhal saka kutha Yogyakarta
Banjur, yen wis tekan kreteg Siluk, njupuk dalan sing lurus utawa menyang Panggang Gunungkisul
Sawise 1 KM saka kreteg Siluk, lurus ana SMPN 3 Imogiri, banjur ana prapatan dalan kiwa, watara 2 KM wis tekan lokasi wisata Lemahrubuh
Gerdhu Lemahrubuh dhewe buka saben dina wiwit jam 08.00-17.00 WIB
Sarana wisata sing bisa ditemokake pengunjung ing jero papan wisata ya iku, kamar mandhi, parkiran, warung, pendopo, spot foto lan sarana liyane
Ing papan wisata Gerdhu Lemahrubuh akeh spot foto kanthi pemandangan alam ingkang saged ditemokake dening pengunjung
Pengunjung sing arep mlebu papan iki mung kudu mbayar parkir, Rp
3.000 saben motor lan Rp
Musiyum Manungsa Purba Dayu Musiyum Manungsa Purba Dayu inggih menika salah satunggaling musiyum ingkang wonten ing Jawa Tengah
Musiyum menika manggèn wonten ing Dhusun Dayu, Kecamatan Gondhangreja, Kabupatèn Karanganyar, Jawa Tengah
Musiyum Mangungsa Purba Dayu inggih menika bagéan saking Musiyum Manungsa Purba Sangiran ananging gadhah babagan ingkang sanès, inggih menika babagan lapisan siti purba
Musiyum Manungsa Purba Dayu dipunwangun saking taun 2012 lajeng karasmèkaken saha kabikak kanggé umum déning Wakil Prèsidhèn Républik Indhonésia, Boediono, ing tanggal 19 Oktober 2014 wonten Jakarta
Musiyum Manungsa Purba Dayu rumiyinipun panggènan ingkang gadhah fungsi kangge madhahi pamedalipun panalitèn lapangan ingkang wonten ing laladan Sangiran ingkang dipunmilai saking taun 1977
Nalika wiwitanipun taun 2000 dipunlampahaken padhudhukan ingkang kapanggihan alat serpih ingkang umuripun 1,2 yuta taun kepengker gunggungipun 220 woh
Pangadeganipun musiyum wonten ing Dhusun Krikilan andadosaken pamedalipun panalitèn saged dipun-usung dhateng musiyum kasebut
Situs Dayu inggih menika salah satunggal situs ingkang wigatos amargi sumimpen kathah tilaraning pagesangan saking ayuta taun kepengker kados ta manungsa saha budaya, sato kéwan, sarta rekaman éwahipun pakawisan Sangiran
Kajawi menika, boten tebih saking musiyum, wonten ing Dhusun Pucung nalika taun 1969 kapanggihan spèsimèn cumplungipun "Homo èrèctus" ingkang dados "masterpiece" Situs Sangiran inggih menika S17 (Sangiran 17)
Musiyum Manungsa Purba Dayu wonten kanthi ngewrat informasi ingkang populèr kasarta tata pamèr saha "display" ingkang wigatos, ugi anggemblok tèknologi ingkang énggal dadosaken musiyum menika saged dipundadosaken jujugan wisata èdukasi sarta sumbering élmu babagan mangsa rumiyin
Babagan ingkang dados titik informasi wonten ing Musiyum Manungsa Purba Dayu inggih menika minangka papan pamanggihipiun asil budaya manungsa ayuswa 1,2 yuta taun kepengker
Menika dados salah satunggal pamanggihan artéfak ingkang langkung sepah wonten ing Indhonésia
Kajawi menika, kawontenanipun "stratigrafi" Dayu ingkang cekap pepak saged metha kanthi urut babagan évolusi pakarangan Sangiran saking arupa rawa ngantos dados pasitèn
Para wisatawan musiyum kados dipunajak kanggé "telusur" lurung wekdal nalika wonten ing ngrika, saking lapisan siti ingkang langkung enèm ngantos lapisan siti ingkang umuripun 1,2 yuta taun kepengker
Wonten ing saben lapisan siti kasadhiya "shèlter" utawi "anjungan" ingkang dados papan informasi babagan lapisan siti ingkang wonten ing ngriku
Anjungan ingkang langkung inggil inggih menika Anjungan Natapura, ingkang arupa wewangunan informasi babagan lapisan siti ingkang langkung enèm saking Situs Sangiran
Informasi ingkang dipun-unjukaken dhumateng para wisatawan inggih menika informasi babagan éwahipun pakarangan wonten ing Sangiran dados pakarangan dharatan ingkang aking saha bera
Anjungan ingkang langkung sepah malih wonten ing andhapipun, ngunjukaken informasi babagan lapisan siti "Formasi Kabuh"
Wonten ing wekdal menika, pakarangan Sangiran dugi dhateng "puncak keemasan" ingkang katenger saking wontenipun tilasing ilèn-ilènipun lèpèn ingkang ageng ugi kapanggih wonten ing papan ingkang cekap wiyar wonten ing Sangiran
Anjungan Grenzbank inggih menika wewangunan ingkang ngemot informasi babagan éwahipun pakarangan saking rawa dados pasitèn
Materiil grenzbank kadamel saking gamping ingkang sampun kacarub kaliyan krikil pisoid ingkang kaeneb wonten ing dhaérah rawa, saéngga lapisan menika dados lapisan siti ingkang sanget atos
Grenzbank inggih menika “wates” ingkang watesaken pakarangan dharat wonten ing inggilipun saha pakarangan rawa wonten ing andhapipun
Kamar diorama ingkang wonten ing "Formasi Pucangan", nedahaken lapisan rawa Sangiran
Materiil "Formasi Pucangan" inggih menika lempung cemeng ingkang nedahaken pakaranganing rawa
Kamar diorama methakaken pagesanganing Sangiran nalika pakarangan rawa ingkang patuwuhan saha sato kéwan sesarengan awor kaliyan manungsa
Kamar pungkasan wonten ing Musiyum Manungsa Purba Dayu inggih menika "ruang pamèr" ingkang nyaosaken bukti-bukti pamanggihing bekakas "Homo èrèctus" bangsa "arkaik" wonten ing lapisan siti ingkang umuripun 1,2 taun kepengker
Menika dipundadosaken pamanggih himpunan artéfak ingkang langkung sepah wonten ing Indhonésia
Sinaos bènten kabupatèn, Musiyum Manungsa Purba Dayu menika mawa antara kirang langkung 9 menit kémawon saking Musiyum Manungsa Purba Sangiran Sragèn.
Para wisatawan saged ngener dhateng lèr wétan lajeng nikung tengen dhateng Margi Sangiran
Para wisatawan lajeng mlampah ngantos dumugi dhateng Musiyum Manungsa Purba Dayu, papanipun wonten ing tengenipun margi ugi saged dipunlangkungi nganggé sadaya titihan
Musiyum Manungsa Purba Dayu dipunbikak saking jam 9 énjing ngantos jam setengah 4 saha tutup wonten ing dinten Senèn
Reginipun tikèt kanggé wisatawan lokal ugi mancanagara inggih menika 5.000 rupiyah
Fasilitas ingkang sampun cumawis wonten ing musiyum inggih menika:
Pura Candhi Untarayana Pura Candhi Untarayana inggih menika candhi ingkang dipun-gadhahi déning para umat Hindhu wonten ing Kabupatèn Klathèn
Pura Candhi Untarayana mapan wonten Dhusun Kalangan, Kecamatan Pédan, Kabupatèn Klathèn
Samenika boten wonten éka sraya saking pamaréntah babagan pariwisata dhateng candhi menika
Sedaya panindakan ingkang wonten ing Pura Candhi Untarayana taksih dipuntindakaken déning umat Hindhu wonten ing Kecamatan Pédan ingkang kaimpun wonten pakempalan Parisade Hindhu Dharma Indhonésia wonten Klathèn ugi Kamentrian Agama dhaérah Jawa Tengah
Wonten ing ajengipun candhi, kawontenan gapura ingkang timbang sih kanthi tinatah rambat awarni cemeng
Gapura ingkang langkung ageng anggadhahi konten kajeng kanthi payon ingkang manunggal kaliyan tatahanipun
Sadèrèngipun mlebet wonten aréa candhi, para wisatawan kedah masuh dhiri ngangge toya ingkang bresih miturut pranatan ingkang sampun kadamel
Pura Candhi Untarayana menika salah satunggal pura ingkang taksih dipun-ginakaken kanggé sembahyang
Upacanten sembahyang wonten ing candhi menika kalajengaken wonten ing dinten Kemis dalu saha dinten Senèn dalu
Komplèks candhi dipunbikak kanggé sinten kémawon, boten namung kangge umat Hindhu kémawon
Ananging upacanten sembahyang dipunlajengaken kanthi adat agami Hindhu
Pura Candhi Untarayana ugi kabikak kangge kapitadosan sanès kangge semèdi utawi asring kasebut “nglakoni” kangge makantuk pagesangan, pangkat, saha kasarasan
Babagan kasarasan, miturut para pangrèhing candhi wonten ing sisih tengen candhi wonten parigi sumber ingkang limrah dipununjuk déning tetiyang ingkang pados kasarasan saking sesakitipun
Pura Candhi Untarayana dipunadegaken déning Pandhita Empu Nabéréka Darmika Sandiyasa wonten ing tanggal 19 Desèmber 2007
Sadèrèngipun kawangun candhi, pasitèn menika asring dipun-ginakaken kangge ameng-amengan bal voli saha bal-balan, ananging asring kadadosan tiyang ingkang patah samparanipun
Ugi asring kadadosan pathining ménda ingkang kaangèn wonten ing pasitèn menika
Para warga sakubengipun pitados menawi wonten babagan ingkang boten leres wonten ing ngriku
Kanggé antuk katerangan saking menapa ingkang kalampahan wonten ing ngriku, Bapa Teja, Bapa Wiyana, Bapa Marsana, Bapa Slameta, Bapa Sugiyarna, Bapa Tata Suwarna, Bapa Supardi, Bapa Brata, Bapa Mulyana, saha Bapa Ragil Widada sami sarujuk kangge mbekta siti menika dhateng Nusa Bali
Wonten ing Bali, siti menika kapasrahaken dhumateng Empu Nabéréka Darmika Sandiyasa
Piyambakipun lajeng nitahaken kanggé awangun candhi wonten ing pasitèn menika
Wonten ing taun 2003 pangadeganing candhi dipunmilai
Panyèlèhan séla kapisan dipunlajengaken déning sawetawis tiyang saking Bali, Magelang (Jaya Prana), saha warga sakubengipun
Panyèlèhan séla dipunlajengaken amargi séla menika saben dipunpindhah tansah wangsul wonten ing papan sadèrèngipun, lajeng kasarujuk menawi séla menika dipunsèlèhaken wonten ing dhasaring wewangunan candhi
Boten dangu lajeng dugi Lingga Yoni (lambang Siwa), lingga menika dugi saking Bapa Mohan (Jakarta) ingkang makantuk pitedah supados Lingga Yoni menika dipunsèlèhaken wonten ing Klathèn
Panyèlèhaning Lingga Yoni menika dipunlampahaken wonten ing dinten Senèn Manis, saéngga saben dinten Senèn Manis tansah kalajengaken upacanten pasèlèhaning Lingga
Nama Untarayana kaparingaken déning warga sesepuh, inggih menika Bapa Tata Suwarna
Ringkesing cariyos nalika wekdal semanten piyambakipun kauningan janur jené ingkang manglung wonten ing sisih wétan candhi, boten dangu Prabu Rama ugi Dèwi Sinta mandhap
Lajeng sasampunipun karembag sesarengan, candhi menika kawastanan Utorayana ingkang kapundhut saking namaning salah satunggal jaman wonten ing jaman Prabu Rama saha Dèwi Sinta
Lajeng wonten ing sasi Sèptèmber taun 2015, Pura Candhi Untarayana dipunbikak kangggé umum dados papan pariwisata.
Pura Candhi Untarayana mapan wonten ing pakampungan ingkang dadosaken papanggihaning para masarakat saha para wisatawan ingkang dumugi dhateng candhi menika
Samenika peran masarakat wonten ing prosès giyaran Pura Candhi Untarayana sampung saé
Saged katingal saking supeketing masarakat saha sumber daya manungsa nalika nambut wisatawan ingkang rawuh
Kados ingkang sampun kawedharaken wonten ing inggil, Pura Candhi Untarayana dipunbikak kangge umum, ugi boten wonten jam bikak utawi tutupipun